sagorsarker/bangla-wikipedia huggingface dataset:
যোষেফ

যোষেফ ( "Yosef"; "Yūsuf"; "Iōsēph") বা যোসেফ হলেন বাইবেলের আদিপুস্তকে উল্লেখিত একজন গুরুত্বপূর্ণ ব্যক্তিত্ব। ইসলামে তিনি নবী ইউসুফ (আ.) হিসেবে পরিচিত।
বাইবেলীয় আখ্যান অনুসারে যোষেফকে তাঁর ঈর্ষাপরায়ণ ভাইয়েরা দাস হিসেবে বিক্রি করে দেয় এবং পরবর্তীতে ফরৌণ তাঁকে মিসর দেশের অধ্যক্ষপদে নিযুক্ত করেন। যার ফলস্রুতিতে ইস্রায়েল কনান দেশ ত্যাগ করে মিসরে স্থায়ী হন।
ফরৌন তাঁকে "সাফনৎ-পানেহ" () নামকরণ করেন (আদিপুস্তক ৪১:৪৫)। এই কাহিনীর রচনাকাল খ্রিষ্টপূর্ব ৭ম শতাব্দী থেকে খ্রিষ্টপূর্ব ৫ম শতাব্দীর তৃতীয় চতুর্থাংশ বলে ধারণা করা হয়, যা বিশেষজ্ঞদের মধ্যে মোটামুটিভাবে আদিপুস্তকের রচনাকাল।
রব্বীয় ঐতিহ্যে যোষেফ "মশীহ বেন ইউসেফ" নামক আরেক মশীহের পূর্বপুরুষ যিনি মশীহ বেন দায়ূদের পাশাপাশি অশুভ শক্তির বিরুদ্ধে যুদ্ধ ঘোষণা করবেন এবং ঈশ্বর ও ইস্রায়েলের শত্রুদের সঙ্গে লড়াই করে মৃত্যুবরণ করবেন।
আলবানি জার্নাল

অ্যালবানি জার্নাল, ১৮৬০-এর দশকে মার্কিন যুক্তরাষ্ট্রের ওরেগন রাজ্যের আলবানিতে পরিষেবা প্রদান করা একটি স্বল্পকালীন পত্রিকা। আলবানী পাবলিশিং সংস্থা এই কাগজটি প্রতিষ্ঠা করেছিল, যা পণ্ডিত জর্জ টার্নবুলের মতে ১২ মার্চ, ১৮৬৩-তে "রিপাবলিকান অনুভূতি পরিবেশন করেছিল", তবে সম্পাদক উইলিয়াম ম্যাকফারসন ১৮৬৬ সালে রাষ্ট্রীয় মুদ্রক নির্বাচিত হওয়ার পরে তাকে এই পত্রিকা থেকে সরিয়ে সালেমে চলে যাওয়ার প্ররোচনা দিয়েছিল। পিকেট অ্যান্ড কোং ১৮৬৭ সালে কাগজটি পুনরুদ্ধার করে, তবে তারা পরের বছরেই দেউলিয়া হয়ে যায়। 
কাগজটি ওরেগন রাজ্য গ্রন্থাগারের সংগ্রহের তালিকায় অন্তর্ভুক্ত ছিল। 
লিন জিনোলজিকাল সোসাইটির অনুদানের মাধ্যমে এর কিছু বিষয়বস্তু ডিজিটাল করা হয়েছে।
শম্ভু ভট্টাচার্য

শম্ভু্ ভট্টাচার্য ভারতীয় বাঙালি কবি, প্রাবন্ধিক ও পুরাতত্ত্ব-ইতিহাস গবেষক, জন্মগ্রহণ করেন বর্তমান বাংলাদেশের বরিশাল জেলার মাহিলাড়া গ্রামে ১৯৪৫ সালে। পিতা পণ্ডিত হৃষীকেশ শাস্ত্রী, মাতা সুবাসিনী দেবী। বর্তমান নিবাস ব্যারাকপুর, পশ্চিমবঙ্গ, ভারত।
পশ্চিমবঙ্গের বারাকপুর থেকে স্কুল ফাইনাল ও ইন্টারমিডিয়েট, রহড়া রামকৃষ্ণ মিশন (খড়দহ) থেকে সাম্মানিক স্নাতক (স্বর্ণপদক প্রাপ্ত) এবং কলিকাতা বিশ্ববিদ্যালয় হতে ইংরেজি ও ইতিহাসের স্নাতকোত্তর, বি.এড।
১৯৬৮-তে ব্যারাকপুর রাষ্ট্রীয় বিদ্যালয়ে শিক্ষক পদে যোগদান, ১৯৭১-এ মুর্শিদাবাদ নবাব বাহাদুর ইনস্টিটিউশন-এ বদলি, এরপর ১৯৮২-তে আবার বারাকপুরে বদলি, এবং সেখান থেকেই ২০০৫-এ অবসর গ্রহণ।
১৯৭২-৭৪ সালে মুর্শিদাবাদের লালবাগ থেকে 'রোদ' নামে একটি সাহিত্যপত্র সম্পাদনার সুযোগে বহরমপুরের প্রতিনিধিস্থানীয় কবিদের সান্নিধ্য লাভ করেন। এই সময় তৎকালীন বহরমপুরের সাত জন কবির কবিতার একটি সংকলনের সম্পাদনা করেন যার নাম ছিল "সাতজন"। এই সময়ই প্রয়াত কবি মনীষী মোহন রায়ের সাথে যুগ্মভাবে "মানুষ প্রকৃতিময় প্রতিলিপি" কাব্যগ্রন্থ প্রকাশ। ১৯৭৪-এর ডিসেম্বর থেকে পশ্চিমবঙ্গের উত্তর ২৪ পরগনার বনগাঁর "শিস" পত্রিকা গোষ্ঠীর সঙ্গে যুক্ত হয়ে কবিতা ও প্রবন্ধ লিখে চলা। ১৯৭৭ সালে কবি মণিভূষণ ভট্টাচার্য সম্পাদিত "দশজন" নামক সংকলনে শম্ভু ভট্টাচার্যের দশটি কবিতার একটি গুচ্ছ প্রকাশিত হয়।
২০০৫-এ কর্মজীবন থেকে অবসর গ্রহণের পর, ২০০৭ থেকে তিনি কাব্য সাহিত্য পুরাতত্ত্ব ইতিহাস চর্চার সর্বক্ষণের কর্মীতে পরিণত হন। ২০০৭-এ কবি দীপেন রায় সম্পাদিত "কবিতা সীমান্ত" পত্রিকার শারদ সংখ্যায় 'মানব সম্পর্কের কবিতা' নামে ৯২ পৃষ্ঠার একটি প্রবন্ধ লেখেন শম্ভু ভট্টাচার্য, যা ২০০৮ সালে গ্রন্থাকারে প্রকাশিত হয়। ২০১২-এ এটির দ্বিতীয় সংস্করণ প্রকাশিত হয়েছে।
কবি অরূপ চন্দ্র ও কবি সন্দীপ বিশ্বাসের কবিতার অনুুবাদ গুলি (বাংলা থেকেে ইংরেজি) গ্রন্থাকারে প্রকাশিত হয়েছে। এছাড়াও তিনি পৃথিবীর বিভিন্ন দেশের বিভিন্ন কবির কবিতা বাংলায়়় অনুবাদ করেছেন। এই অনুবাদকর্ম গুলির বেশিরভাগই 'উল্টো দূরবীন', 'শিস' ও কয়েকটি 'অর্কেস্ট্রা' ও 'সময় তোমাকেে' লিটল ম্যাগাজিনে প্রকাশিত হয়েছে।
ক. অনুবাদিত প্রবন্ধ
খ. অনুবাদিত কবিতা
বিভিন্ন দেশের কবিদের প্রায় শ'খানেক কবিতা বাংলায় অনুবাদ করেছেন। প্রকাশিত হয়েছে: উল্টো দূরবীন, অর্কেস্ট্রা শিস, চেতনা সঙ্গী, এবং অন্য কথা ও অন্যান্য পত্রিকায়।
বাসভূমি পুরস্কার (সিসিএআই-বাসভূমি পত্রিকা লাইফটাইম অ্যাচিভমেন্ট অ্যাওয়ার্ড-২০১৪)
গোক্কুন

এছাড়াও "গোক্কুন" বলতে মুখমেহন বা বুক্কেকের মত যৌনকাজে অংশগ্রহণের পরে বীর্য গিলে ফেলার মত যৌন আচরণ বোঝাতেও ব্যবহৃত হতে পারে। "গোক্কুন" শব্দটি অনুকারশব্দ, এবং প্রায়ই ইংরেজী শব্দ "gulp" হিসাবে অনুবাদিত হয়, যার অর্থ গ্রাস করা বা গলাধঃকরণ করা।
আনি (দেবতা)

প্রাচীন মিশরীয় ধর্মবিশ্বাস অনুযায়ী আনি হচ্ছে মিশরীয় দেবতা থোতের কুকুরমুখী বানরসদৃশ অবয়ব। "এটি হলুদ বেবুনের মিশরীয় স্থানীয় নামগুলির মধ্যে একটি, যা দেবতা থোতের জন্য উৎসর্গীকৃত।"
"বেবুন" এর মিশরীয় সমার্থক হায়ারোগ্লিফিক শব্দটি জার্মান প্রতিবর্ণীকরণে হয় jꜥnꜥ। প্রচলিত সাহিত্যে প্রায় চল্লিশ বার প্রমাণিত যে এই শব্দটি ওই প্রাণীটিকেই বোঝায়। অনেক মিশরীয় দেবদেবী বেবুনের রূপে প্রকাশিত হতে পারে বা প্রাণীর সাথে অন্য কোনো সংশ্লিষ্টতা থাকতে পারে বলে মনে করা হয়। যেমন-
প্রাণী প্রতীকিকলা (আইকনোগ্রাফি) ইঙ্গিত দেয় না যে মিশরীয়রা সংশ্লিষ্ট প্রাণীগুলিকে নিজেরাই দেবতা হিসাবে চিহ্নিত করেছিল। বরং, প্রাণীগুলো ঈশ্বরের প্রতিনিধিত্বকারী প্রতীক (আইকন) বা বৃহত হায়ারোগ্লিফিক্স চিত্র হিসেবে ব্যবহৃত হত।
আদিত্য শীল

আদিত্য শীল (জন্ম: ২২ মার্চ, ১৯৮৮) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। "এক ছোটিসি লাভ স্টোরি" ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। এরপর তিনি "তুম বিন ২" ছবিতে শেখর মালহোত্রা, "নমস্তে ইংল্যান্ড" ছবিতে স্যাম, "পুরানি জিনস" ছবিতে স্যামুয়েল, "স্টুডেন্ট অফ দ্য ইয়ার ২" ছবিতে রান্ধওয়া এবং "ফিৎরাত" ছবিতে বীর শেরগিলের চরিত্রে অভিনয় করেন।
আদিত্য শীল একজন বাঙালি বাবা ও পাঞ্জাবি মায়ের সন্তান। আদিত্যের বাবা রবি শীল ছিলেন গাড়ওয়ালি চলচ্চিত্রের প্রযোজক ও অভিনেতা। কিন্তু আদিত্য পেশাদার ক্রিকেটার হতে ছিলেন। একবার জখম হওয়ার ফলে তাঁর সেই সম্ভাবনা নির্মূল হয়ে যায় এবং তিনি তাঁর বাবার পদাঙ্ক অনুসরণ করেন।
আদিত্য একজন বিশ্ব টিকওয়ান্ডো চ্যাম্পিয়ন। তাঁর কর্মজীবনের সূত্রপাত ঘটেছিল একজন মডেল হিসেবে। সেই সময় অনেক বিজ্ঞাপনে তিনি অভিনয় করেন।
"এক ছোটিসি লাভ স্টোরি" ছবিতে মণীষা কৈরালার বিপরীতে এক কিশোরের চরিত্রে অভিনয়ের মাধ্যমে চলচ্চিত্র জগতে পদার্পণ করেন আদিত্য শীল। ২০০৬ সালে তিনি "উই আর ফ্রেন্ডস" ছবিতেও অভিনয় করেন। "পুরানি জিনস" ছবিতে তিনি স্যামুয়েল লরেন্সের চরিত্রে অভিনয় করেন। ২০১৬ সালে অনুভব সিনহার "তুম বিন ২" ছবিতে নেহা শর্মার বিপরীতে শেখর চরিত্রে অভিনয় করেন আদিত্য।
২০১৯ সালে তিনি "স্টুডেন্ট অফ দ্য ইয়ার ২" ছবিতে মানব রান্ধাওয়া চরিত্রে অভিনয় করেন। এরপর অল্ট বালাজির "ফিৎরাত"-এ ক্রিস্টিল ডি’সুজার বিপরীতে বীর শেরগিল চরিত্রে অভিনয় করেন আদিত্য।
"স্টুডেন্ট অফ দ্য ইয়ার ২" ছবির বর্ষপূর্তি উপলক্ষ্যে আদিত্য শীল স্মৃতিচারণা করে বলেন যে, তিনি ও টাইগার শ্রফ একটি দৃশ্যকে বাস্তবোচিত করে তোলার জন্য পরস্পরকে সত্যিই ঘুষি মেরেছিলেন। এরপর তিনি "ইন্দু কি জওয়ানি" ছবিতে অভিনয় করেন এবং "ফিৎরাত ২" ছবিতে অভিনয়ের ইচ্ছা প্রকাশ করেন।
ব্রন্ট ক্যাম্পবেল

ব্রন্ট ক্যাম্পবেল () একজন মালাউই-বংশোদ্ভূত অস্ট্রেলিয়ান প্যারালিম্পিক সাঁতারু। একজন অলিম্পিক স্বর্ণপদক বিজয়ী এবং বিশ্ব চ্যাম্পিয়নও ছিলেন। তাঁর বড় বোন কেটও একজন প্রতিযোগিতামূলক সাঁতারু এবং ছোট এবং দীর্ঘ উভয় কোর্সে ১০০ মিটার পৃথক ফ্রি স্টাইল ইভেন্টে একবার তাঁর বিশ্ব রেকর্ডও ছিল। ১৯৭২ সাল থেকে, ব্রন্ট এবং কেট হল প্রথম অস্ট্রেলিয়ান দুই বোন যারা একই অলিম্পিকে এবং একই ইভেন্টে তাঁদের দেশের হয়ে প্রতিনিধিত্বব করছিল। ২০১৫ বিশ্ব চ্যাম্পিয়নশিপে, ব্রন্ট তিনটি স্বর্ণপদক জয় করেছিলেন তাঁর মধ্যে ছিল ৫০ এবং ১০০ মিটার ফ্রি স্টাইল ইভেন্টে।
ইউনিকোডে আদলাম লিপি

আদলাম ইউনিকোড ব্লকে আদলাম লিপির বর্ণ সংবলিত একটি অংশ। আদলাম লিপি গিনি এবং প্রতিবেশী দেশের ফুলা ভাষার জন্য ১৯৮০-র দশকে নির্মিত একটি শব্দীয় বর্ণমালা লিপি।
নিম্নলিখিত ইউনিকোড সম্পর্কিত নথিগুলি অ্যাদলাম ইউনিকোড ব্লকের নির্দিষ্ট বর্ণগুলি সংজ্ঞায়নের উদ্দেশ্য এবং প্রক্রিয়া লিপিবদ্ধ করে:
মেজর সিনহা রাশেদ খান হত্যাকাণ্ড

সিনহা মোহাম্মদ রাশেদ খানকে খুন বা মেজর সিনহাকে খুন হল বাংলাদেশের একটি আলোচিত হত্যাকাণ্ড। ২০২০ সালের ৩১ জুলাই বাংলাদেশ সময় রাত ৯ টায় কক্সবাজারের টেকনাফে মেরিন ড্রাইভ সড়কের শামলাপুর চেকপোস্টে পুলিশের গুলিতে বাংলাদেশ সেনাবাহিনীর অবসরপ্রাপ্ত মেজর সিনহা মোহাম্মদ রাশেদ খান, পিএসসি নিহত হন। এই হত্যাকাণ্ড বাংলাদেশে ব্যাপক সমালোচনার সৃষ্টি করে।
সিনহা মোহাম্মদ রাশেদ খান সেনাবাহিনীর একজন অবসরপ্রাপ্ত কর্মকর্তা ছিলেন। ৫১তম বিএমএ লং কোর্সে যোগদান করেন। ২০১৮ সালে সেনাবাহিনী থেকে তিনি স্বেচ্ছায় অবসর গ্রহণ করেন। তিনি ১৯৮৪ সালে চাঁদপুর জেলার ফরিদগঞ্জ উপজেলার এক সম্রান্ত মুসলিম পরিবারে জন্মগ্রহণ করেন। বিএএফ শাহীন কলেজ থেকে তিনি এসএসসি এবং রাজউক উত্তরা মডেল কলেজ থেকে তিনি এইচএসসি পাশ করেন। তার বাবা ছিলেন একজন সরকারী কর্মকর্তা। তার পিতা সর্বশেষ অর্থ মন্ত্রণালয়ের উপ-সচিব ছিলেন। ২০০৭ সালে তিনি মৃত্যূবরণ করেন। তিন ভাই-বোনের মধ্যে সিনহা ছিলেন মেজো। তাদের গ্রামের বাড়ি চাঁদপুর জেলার ফরিদগঞ্জে। তার নিজস্ব ইউটিউব চ্যানেলে একটি "জাস্ট গো" নামে প্রমাণ্যচিত্রের কাজেই তিনি কক্সবাজার অবস্থান করছিলেন।
২০২০ সালের ৩১ জুলাই বাংলাদেশ সময় রাত ৯ টা ২৫ মিনিটে মেজর মোহাম্মদ রাশেদকে গুলি করে হত্যা করা হয়। বাহারছড়া পুলিশ ফাঁড়ির ইনচার্জ লিয়াকত আলী ৪ টি গুলি করে তাকে হত্যা করেন। লিয়াকত আলী পুলিশের বিশেষ দল সোয়াটের সদস্য। তাকে গুলি করার আদেশ দেন টেকনাফ থানার ওসি প্রদীপ কুমার দাশ। গুলিবিদ্ধ অবস্থায় রাস্তায় পড়ে ছিলেন মেজর সিনহা। তার মৃত্যু নিশ্চিত করতে পরবর্তীতে ওসি প্রদীপ কুমারও ২টি গুলি করেন। প্রায় পৌনে এক ঘণ্টা পর একটি ট্রাকে করে তাকে হাসপাতাল নেয়া হয়। কিন্তু তার আগেই তিনি মৃত্যুবরণ করেন।
হত্যাকাণ্ডের পর সেনাবাহিনী এবং পুলিশ বাহিনীর মধ্যে উত্তেজনার সৃষ্টি হয়। এটি লক্ষ্য করে স্বরাষ্ট্র মন্ত্রণালয় একটি তদন্ত কমিটি গঠন করে। এরপর ৫ আগস্ট মেজর সিনহার বোন টেকনাফ থানার তৎকালীন ভারপ্রাপ্ত কর্মকর্তা (ওসি) প্রদীপ কুমার দাশ এবং উপ-পরিদর্শক লিয়াকত আলীসহ ৯ জনের বিরুদ্ধে মামলা করেন। ৯ জনকেই দায়িত্ব থেকে প্রত্যাহার করা হয়। এই মামলায় বর্তমানে ৭ জন আসামী কারাগারে রয়েছেন।
গত ২৭ আগস্ট আদালতে স্বীকারোক্তিমূলক জবানবন্দি দেন এপিবিএনের তিন সদস্য এসআই মো. শাহজাহান, কনস্টেবল মো. রাজীব ও মো. আব্দুল্লাহ। একই মামলায় টেকনাফ থানার বরখাস্ত হওয়া ওসি প্রদীপ ও এসআই নন্দদুলাল রক্ষিতকে তদন্তকারী সংস্থা হিসেবে র‍্যাব জিজ্ঞাসাবাদ করে। ৩০ আগস্ট মামলার প্রধান আসামি টেকনাফের বাহারছড়া পুলিশ ফাঁড়ির সাবেক ইনচার্জ লিয়াকত আলী সাবেক মেজর সিনহা হত্যার দায় স্বীকার করে আদালতে জবানবন্দি দেন। 
২০২২ সালের ৩১ জানুয়ারি আদালত ১৫ জন অভিযুক্তের রায় ঘোষণা করে। রায়ে প্রদীপ এবং লিয়াকতকে মৃত্যুদণ্ড, ছয়জনকে যাবজ্জীবন কারাদণ্ড এবং সাতজনকে খালাস প্রদান করে। এছাড়াও যাবজ্জীবন ছয়জন প্রত্যেককে ৫০ হাজার টাকা করে জরিমানা করা হয়, অনাদায়ে আরও ছয় মাসের কারাদণ্ডের আদেশ দেওয়া হয়।
এই ঘটনার পরপরই পুলিশের মহাপরিদর্শক বেনজীর আহমেদ এবং তৎকালীন সেনাপ্রধান আজিজ আহমেদ ঘটনাস্থল পরিদর্শন করেন। ৫ আগস্ট ২০২০ তারিখ এক সংবাদ সম্মেলনে অবসরপ্রাপ্ত সেনা সদস্যদের সংগঠন "রিটায়ার্ড আর্মড ফোর্সেস অফিসার্স অ্যাসোসিয়েশন-রাওয়া" দ্রুত বিচার ট্রাইব্যুনালে সিনহা হত্যা মামলার বিচার দাবি করে তা দ্রুত নিস্পত্তির আহ্বান জানায়।
ক্ষুধার জ্বালা

ক্ষুধার জ্বালা ১৯৯৭ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন এনায়েত করিম। শ্রেষ্ঠাংশে অভিনয় করেছেন মান্না, শাহনাজ, রাজীব, ডলি জহুর, দিলদার সহ আরও অনেকে।
চলচ্চিত্রটি ১৯৯৭ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"ক্ষুধার জ্বালা" চলচ্চিত্রের গান রচনা করেছেন এনায়েত করিম ও কবির বকুল। এবং গানে কণ্ঠ দিয়েছেন রুনা লায়লা, এন্ড্রু কিশোর, খালিদ হাসান মিলু, শাকিলা জাফর, রিজিয়া পারভীন, বেবী নাজনীন, নওরীন, জুই।
ক্যামেল টো

ক্যামেল টো, হলো একটি অপভাষা যা দিয়ে আঁটসাঁট কাপড়ের মধ্য দিয়ে নারীর লেবিয়া মেজরার রুপরেখাকে বোঝানো হয়। শারীরবৃত্তীয় কারণের সমাহার এবং অত্র এলাকার কাপড়ের আচ্ছাদনের টানে, ঊরুসন্ধি এবং মন্স পিউবিসের আকৃতি অনেকটাউটের অগ্রপদ সদৃশ পরিলক্ষিত হয়। ক্যামেল টো সাধারণত দেখা যায় টানটান কাপড় যেমন লেগিংস, শর্টস, হটপ্যান্টস বা সুইমস্যুট পরিধান করলে। 
জনসমক্ষে বা মিডিয়াতে ক্যামেল টো প্রদর্শন বেশ কয়েকটি অনুষ্ঠানে বিতর্ক সৃষ্টি করেছে।
মায়ের কসম

মায়ের কসম ১৯৯৮ সালে মুক্তিপ্রাপ্ত বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন মোস্তফা আনোয়ার। শ্রেষ্ঠাংশে অভিনয় করেছেন মান্না, শাহনাজ, রাজীব, ডলি জহুর, মিজু আহমেদ, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
"মায়ের কসম" চলচ্চিত্রের গান রচনা করেছেন আহমেদ ইমতিয়াজ বুলবুল ও মনিরুজ্জামান মনির। সুর ও সঙ্গীতায়োজন করেছেন আহমেদ ইমতিয়াজ বুলবুল এবং গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, কনকচাঁপা, আগুন, ডলী সয়ন্তনী, শাকিলা জাফর।
লোপিতালের নিয়ম

গণিতে, বিশেষত ক্যালকুলাসে, লুপিতালের নিয়ম (—রিগল্য দ্যু লুপিতাল) অসংজ্ঞায়িত গাণিতিক রাশির সীমা নির্ধারণের জন্য একটি সংক্ষিপ্ত পদ্ধতি। নিয়মটির প্রয়োগ (বা পুনরায় প্রয়োগ) প্রায়শই একটি অসংজ্ঞায়িত রাশিকে এমন একটি রাশিতে রূপান্তরিত করে, যার মান প্রতিস্থাপনের মাধ্যমে সহজেই নির্ণয় করা যায়।এই বিধিটির নামকরণ করা হয়েছে সপ্তদশ শতাব্দীর ফরাসি গণিতবিদ গিয়্যোম দ্য লুপিতালের নামে। যদিও লুপিতালকে নিয়মটির প্রবর্তক বলা হয়, তবে নিয়মটি সম্পর্কে তাঁকে প্রথম ধারণা দেন সুইস গণিতবিদ জোহান বার্নৌলি ১৬৯৪ সালে; বার্নৌলি লুপিতালের গুরু ছিলেন।
 এবং দুটি অপেক্ষক যদি একটি খোলা ব্যবধি বা উন্মুক্ত সীমায় অন্তরীকরণযোগ্য হয়, কেবল "সম্ভবত" formula_1 বিন্দুতে ছাড়া
formula_2 হলে তখন formula_3 বিদ্যমান থাকলে অথবা সীমা যদি formula_4 বা formula_5 হয়, তবে
গিলিয়াম দে লা'হোপিটাল ( লা'হসপিটাল নামেও লেখা হয়) ১৬৯৬ সালে তার লিখিত বই "Analyse des Infiniment Petits pour l'Intelligence des Lignes Courbes" (
আক্ষরিক অনুবাদ : "বক্ররেখা বোঝার জন্য অসীম ক্ষুদ্র বিশ্লেষণ ") -তে নিয়মটি প্রথম প্রকাশ করেন ৷ বইটি ডিফারেন্সিয়াল ক্যালকুলাস এর উপর লিখিত প্রথম বই ৷
তবে সুইস গণিতবিদ জোহান বার্নৌলি-কে নিয়মটির আবিষ্কারক মনে করা হয় ৷
লা'হোপিটালের নিয়মের সাধারণ রূপটি অনেকগুলো নিয়মকে ধারণ করে। ধরা যাক, এবং সম্প্রসারিত বাস্তব সংখ্যা (অর্থাৎ বাস্তব সংখ্যা, ধনাত্বক অসীম সংখ্যা অথবা ঋনাত্মক অসীম সংখ্যা) ৷ একটি উন্মুক্ত সীমা যার মধ্যে অথবা যেকোনো এক প্রান্তে বিন্দু অবস্থিত (এক প্রান্তে: অসীম হলে) ৷ বাস্তব ফাংশন এবং , বিন্দু ব্যতীত এর সকল মান এর জন্য অন্তরীকরণযোগ্য এবং বিন্দু ব্যতীত এর সকল মান এর জন্য formula_7 ৷ তাহলে ধরা যাক formula_8 ৷ সুতরাং নিয়মটি এমন অবস্থার ক্ষেত্রে প্রযোজ্য যেখানে ডেরাইভেটিভসের অনুপাতের একটি সসীমা বা অসীম সীমা রয়েছে, তবে এমন অবস্থার ক্ষেত্রে প্রযোজ্য নয় যখন অনুপাতের মান স্থায়ীভাবে ওঠানামা করে (যেমন: এর মান এর খুব কাছাকাছি চলে যায়)।
হয়
অথবা
তাহলে
যদিও আমরা সবসময় "x" → "c" লিখেছি ,তবে যখন এর সসীম প্রান্তবিন্দু হবে,তখন লিমিট এক-পার্শ্বীয় ("x" → "c" or "x" → "c") লিমিট হতে পারে।
ডাউন টু ফাক

"ডাউন টু ফাক" (ডিটিএফ), একটি অপভাষা, যা দিয়ে এমন ব্যক্তিকে বোঝায় যে অন্য কোনও ব্যক্তির সাথে সহবাস (বা ফাক) করতে ইচ্ছুক, প্রায়শই নৈমিত্তিক যৌনতার আকারে। ২০০৭ সাল থেকে এই শব্দটি ব্যবহৃত হয়ে আসছে, "সুপারব্যাড" চলচ্চিত্রে এটি প্রথম উল্লেখ করা হয়েছিল। তারপর থেকে এটি মিডিয়া, চলচ্চিত্র এবং সংগীতে ব্যাপকভাবে ব্যবহৃত হচ্ছে। এটি ছিল "জার্সি শোর" টেলিভিশন ধারাবাহিকে মাইকেল সোরেন্টিনোর মুখের বুলি।
নাগা শৌর্য

নাগা শৌর্য একজন ভারতীয় চলচ্চিত্র অভিনেতা, যিনি মূলত তেলুগু চলচ্চিত্রে অভিনয় করে থাকেন। তিনি ২০১১ সালের তেলুগু চলচ্চিত্র "ক্রিকেট, গার্লস অ্যান্ড বিয়ার" দিয়ে অভিনয়ে আত্মপ্রকাশ করেছিলেন। তিনি ২০১৪ সালে জাতীয় পুরস্কারপ্রাপ্ত চলচ্চিত্র "চান্দামামা কাথালু"-তে অভিনয় করেছিলেন। পরবর্তীতে তিনি "উহালু গুসাগুসালাদে" (২০১৪), "দিক্কুলু চুদকু রামায়া" (২০১৪), "কল্যাণা বৈভগামে" (২০১৬), "জ্যো অচিউতানন্দ" (২০১৬) এবং "চলো" (২০১৮)-এর মতো বক্স অফিস হিট চলচ্চিত্রগুলিতে অভিনয় করেছিলেন।
অন্ধ আইন

অন্ধ আইন ১৯৯৮ সালে মুক্তিপ্রাপ্ত বাংলাদেশী নাট্য চলচ্চিত্র। চলচ্চিত্রটি পরিচালনা করেছেন এস এম বাবুল। শ্রেষ্ঠাংশে অভিনয় করেছেন মান্না, শাহনাজ, রুবেল, তানিয়া, হুমায়ূন ফরীদি, গোলাম মুস্তাফা, রিনা খান, প্রবীর মিত্র, দিলদার সহ আরও অনেকে।
চলচ্চিত্রটি ১৯৯৮ সালে বাংলাদেশে মুক্তি পায়। মুক্তির পর ছবিটি ব্যাবসায়িক সফল এবং জনপ্রিয় হয়।
"অন্ধ আইন" চলচ্চিত্রের গান রচনা করেছেন কবির বকুল। সুর ও সঙ্গীতায়োজন করেছেন শওকত আলী ইমন এবং গানে কণ্ঠ দিয়েছেন সৈয়দ আবদুল হাদী, এন্ড্রু কিশোর, কনকচাঁপা, আগুন, ডলী সয়ন্তনী, শাকিলা জাফর।
টি. এ. শেখর

থিরুমালাই অনাথনপিল্লাই শেখর (; ; জন্ম: ২৮ মার্চ, ১৯৫৬) তামিলনাড়ুর মাদ্রাজ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার, কোচ ও প্রশাসক। ভারত ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মধ্যপ্রদেশ ও তামিলনাড়ু দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন টি. এ. শেখর।
১৯৭৬-৭৭ মৌসুম থেকে ১৯৮৯-৯০ মৌসুম পর্যন্ত টি. এ. শেখরের প্রথম-শ্রেণীর খেলোয়াড়ী জীবন চলমান ছিল। দীর্ঘদেহী ও মজবুত গড়নের অধিকারী ফাস্ট-মিডিয়াম বোলার ছিলেন টি. এ. শেখর। তবে, ভালোমানের কোচের অভাবে নিজেকে মেলে ধরতে পারেননি। তার বোলিংয়ে নিখুঁততা ও নিশানার অভাব লক্ষ্য করা যায়। ১৯৮০-এর দশকের শুরুরদিকে ভারতের অন্যতম দ্রুতগতিসম্পন্ন বোলার হিসেবে টি. এ. শেখরের সুনাম ছিল।
১৯৭৬-৭৭ মৌসুম থেকে ১৯৮৭-৮৮ মৌসুম পর্যন্ত ভারতীয় ঘরোয়া ক্রিকেটে তামিলনাড়ুর পক্ষাবলম্বন করেন। এ পর্যায়ে তিনি ৭৪ উইকেট দখল করেছিলেন। তন্মধ্যে, রঞ্জী ট্রফিতে ১৯৮২-৮৩ মৌসুমে কেরালার বিপক্ষে ব্যক্তিগত সেরা বোলিং পরিসংখ্যান ৯/৫৪ দাঁড় করান। দিলীপ ট্রফিতেও বেশ কিছু ভালোমানের খেলা উপহারে সচেষ্ট ছিলেন। ফলশ্রুতিতে, জাতীয় দলের পক্ষে খেলার জন্যে আমন্ত্রণ বার্তা লাভ করেছিলেন।
সমগ্র খেলোয়াড়ী জীবনে দুইটিমাত্র টেস্ট ও চারটিমাত্র একদিনের আন্তর্জাতিকে অংশগ্রহণ করেছেন টি. এ. শেখর। সবগুলো টেস্টই পাকিস্তানের বিপক্ষে খেলেছিলেন তিনি। ২৩ জানুয়ারি, ১৯৮৩ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ জানুয়ারি, ১৯৮৩ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি।
১৯৮২-৮৩ মৌসুমে অংশগ্রহণকৃত দুই টেস্ট খেলার জন্যে আঘাতগ্রস্ত মদন লালের পরিবর্তে তাকে পাকিস্তান গমন করতে হয়েছিল। তবে, কোন টেস্টেই তিনি কোন উইকেটের সন্ধান পাননি। ঐ সফরের একদিনের সিরিজের একটিতে অংশ নেন। এরপর, দুই বছর বাদে ইংল্যান্ডের বিপক্ষে তিনটি ওডিআইয়ে খেলেন। প্রতিপক্ষের কাছে কিছুটা সমীহের কারণ হয়ে দাঁড়ালেও ভাগ্য তার প্রতি সদয় ছিল না। ফলশ্রুতিতে, তাকে আর কোন টেস্টে রাখা হয়নি। ১৯৮৯ সালে ওয়েস্ট ইন্ডিজ গমনার্থে প্রাথমিক দলে রাখা হয়।
ক্রিকেট খেলা থেকে অবসর গ্রহণের পূর্বে মধ্যপ্রদেশের সদস্যরূপে আরও দুই মৌসুম অতিবাহিত করেন। ক্রিকেট খেলা থেকে অবসর গ্রহণের পর ভারতীয় ক্রিকেটে অবদান রাখেন। চেন্নাইভিত্তিক এমআরএফ ফাউন্ডেশনের বোলিং কোচের দায়িত্ব পালন করেছিলেন তিনি। বেশ কয়েক বছর প্রধান কোচের দায়িত্বে ছিলেন। এছাড়াও, দক্ষিণ অঞ্চলের দল নির্বাচকমণ্ডলীর দায়িত্বে ছিলেন। এরপর, আইপিএলে দিল্লি ডেয়ারডেভিলসের ব্যবস্থাপক হিসেবে মনোনীত হন। কিছু সময়ের জন্যে ভারত জাতীয় দল নির্বাচকের ভূমিকায় অবতীর্ণ হন। এছাড়াও, মুম্বই ইন্ডিয়ান্সের প্রতিভাধর ক্রিকেটার অনুসন্ধান কর্মে নিয়োজিত ছিলেন।
এলিজাবেথ হার্টম্যান

ম্যারি এলিজাবেথ হার্টম্যান (২৩ ডিসেম্বর ১৯৪৩ - ১০ জুন ১৯৮৭) ছিলেন একজন মার্কিন অভিনেত্রী। তিনি তার অভিষেক চলচ্চিত্র "আ প্যাচ অব ব্লু" (১৯৬৫) চলচ্চিত্রে অন্ধ তরুণী সেলিনা ডার্সি চরিত্রে অভিনয়ের জন্য সর্বাধিক পরিচিত, এবং এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার ও সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং বর্ষসেরা নবীন তারকা অভিনেত্রী বিভাগে গোল্ডেন গ্লোব পুরস্কার অর্জন করেন। পরের বছর তিনি ফ্রান্সিস ফোর্ড কোপলার "ইউ আর আ বিগ বয় নাউ" চলচ্চিত্রে বারবারা ডার্লিং চরিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। হার্টম্যান ডন সিগেলের "দ্য বিগিল্ড" ও জনপ্রিয় চলচ্চিত্র "ওয়াকিং টল"-এ শ্রেষ্ঠাংশে অভিনয় করেন। তিনি "দ্য গ্লাস মেনেজারি" নাটকে লরা উইংফিল্ড ও ব্রডওয়ে মঞ্চে "আওয়ার টাউন" নাটকে এমিলি ওয়েব চরিত্রে অভিনয় করে প্রসিদ্ধি অর্জন করেন।
ম্যারি এলিজাবেথ হার্টম্যান ১৯৪৩ সালের ২৩শে ডিসেম্বর ওহাইও অঙ্গরাজ্যের ইয়ংসটাউনে জন্মগ্রহণ করেন। তার মাতা ক্লেয়ার (বিবাহপূর্ব মুল্যালি; ১৯১৮-১৯৯৭) এবং পিতা বি.সি. হার্টম্যান (১৯১৪-১৯৬৪)। তার জ্যানেট নামে এক বোন এবং উইলিয়াম নামে এক ভাই ছিল। তিনি বোর্ডম্যান হাই স্কুলের সুদক্ষ নাট্যতত্ত্বের শিক্ষার্থী ছিলেন। ১৯৬১ সালে তিনি এই প্রতিষ্ঠান থেকে পড়াশোনা সমাপ্ত করেন। তিনি "দ্য গ্লাস ম্যানেজারি" মঞ্চনাটকে লরা চরিত্রে অভিনয়ের জন্য এই অঙ্গরাজ্যের উচ্চ বিদ্যালয়ের মঞ্চনাটকের সেরা অভিনেত্রীর পুরস্কার লাভ করেন। এই সময়ে তিনি ইয়ংসটাউন প্লেহাউজে আর্থার লরেনৎসের "আ ক্লিয়ারিং ইন দ্য উডস" এবং "আওয়ার টাউন"-সহ একাধিক মঞ্চনাটকে অভিনয় করেন। তিনি পিট্‌সবার্গের কার্নেগি মেলন বিশ্ববিদ্যালয়ে উচ্চতর শিক্ষা গ্রহণ করেন। সেখানে তার ভবিষ্যৎ স্বামী গিল ডেনিসের সাথে পরিচয় ঘটে। হার্টম্যান এই সময়ে কেনলি প্লেয়ার্সের হয়ে গ্রীষ্মকালীন মঞ্চনাটকে কাজ করেন।
কামজং জেলা

কামজং জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের উত্তরপূর্ব দিকে অবস্থিত৷ ২০১৬ খ্রিস্টাব্দে ৮ই ডিসেম্বর উখরুল জেলা থেকে এই জেলাটি গঠন করা হয়৷ জেলাটির জেলাসদর কামজং অঞ্চলে অবস্থিত৷ 
কামজং জেলার সাথে পূর্ব দিকে মিয়ানমারের দীর্ঘ আন্তর্জাতিক সীমান্ত রয়েছে। জেলাটির উত্তরদিকে রয়েছেন উখরুল জেলা, পশ্চিম দিকে রয়েছে কাংপোকপি জেলা, দক্ষিণ দিকে রয়েছে তেংনৌপাল জেলা এবং উত্তর-পূর্ব দিকে রয়েছে মিয়ানমার রাষ্ট্রের সাগাইং প্রদেশের খামটি জেলা এবং দক্ষিণ-পূর্বে রয়েছে তামু জেলা৷ জেলাটির ভূমিতল পার্বত্য এবং উচ্চতা ৯১৩ মিটার থেকে ৩১১৪ মিটারের মধ্যবর্তী৷ জেলাসদরটি রাজধানী ইম্ফল শহরের থেকে ১২০ কিলোমিটার দীর্ঘ সড়কপথে যুক্ত৷
কামজং জেলায় অধিকাংশ বাসিন্দাই তাংখুল নাগা জনজাতির লোক বসবাস করে, যা এই জেলার মোট জনসংখ্যার প্রায় ৯৪ শতাংশ৷ এছাড়া এই জেলায় রয়েছে ৪.৬ শতাংশ কুকি জনগোষ্ঠীর মানুষ৷ তাংখুল নাগা এবং থাডো-কুকি উভয় সম্প্রদায়ই ২০১১ খ্রিস্টাব্দে জনগণনা বিজ্ঞপ্তিতে মণিপুরে তফশিলি জাতি ও উপজাতি তালিকার তফশিলি জনজাতির আওতাভুক্ত৷ এই জেলায় বসবাসকারীর অধিকাংশই ১৯৯২ খ্রিস্টাব্দের দেশের সংখ্যালঘু আইনের অন্তর্গত ধর্মীয় সংখ্যালঘু খ্রিস্টান ধর্মাবলম্বী৷
কামজং জেলার বিভাগ বা তহশিলগুলি হলো,
রাজকৃষ্ণ মুখোপাধ্যায়

রাজকৃষ্ণ মুখোপাধ্যায় (৩১ অক্টোবর ১৮৪৫ — ১০ অক্টোবর ১৮৮৬) একজন বাঙালি লেখক, ভাষাবিদ ও প্রাবন্ধিক।
ব্রিটিশ ভারতের নদিয়া জেলার গোস্বামী দুর্গাপুর গ্রামে (বর্তমানে বাংলাদেশের কুষ্টিয়া জেলা) তাঁর জন্ম হয় ১৮৪৫ সালে। তাঁর পিতা আনন্দচন্দ্র মুখোপাধ্যায় ছিলেন নীল কারখানার দেওয়ান। তিনি কৃষ্ণনগর সরকারী কলেজ থেকে এন্ট্রান্স ও এফএ পাশ করে ও ১৮৬৬ সালে প্রেসিডেন্সি কলেজে ভর্তি হন। ১৮৬৭ আসলে দর্শনশাস্ত্রে এমএ এবং ১৮৬৮ সালে বিএল পরীক্ষায় তিনি অসাধারণ কৃতিত্ব নিয়ে পাশ করেন। রাজকৃষ্ণ কলকাতা জেনারেল অ্যাসেমব্লিজ ইনস্টিটিউশন, প্রেসিডেন্সি কলেজ, কটক ল কলেজ ও বহরমপুর কৃষ্ণনাথ কলেজে অধ্যাপনা করেন।
১৮৭৯-৮৬ পর্যন্ত তিনি সরকারের বাংলা অনুবাদকের কাজে নিযুক্ত ছিলেন। তিনি বহরমপুর আদালত ও কলকাতা হাইকোর্টে কিছুদিন ওকালতিও করেন। রাজকৃষ্ণ ১৮৭৬ সালে ভারতবর্ষীয় বিজ্ঞান সভার পরিচালক সমিতির সদস্য এবং ১৮৮২ সালে পাঠ্যপুস্তক নির্বাচন সমিতির সদস্য ও অনুবাদক ছিলেন। তিনি কলকাতার এশিয়াটিক সোসাইটির সদস্য ছিলেন। ফারসি, উর্দু, ওড়িয়া, সংস্কৃত, জার্মান, ফরাসি, ল্যাটিন ও পালি ইত্যাদি একাধিক ভাষায় তিনি পারদর্শী ছিলেন। ভূদেব মুখোপাধ্যায়ের এডুকেশন গেজেট ও বঙ্কিমচন্দ্রের "বঙ্গদর্শনে" তাঁর অনেক গবেষণামূলক প্রবন্ধ প্রকাশিত হয়। বাংলা গদ্য ও পদ্যে তাঁর যথেষ্ট পারঙ্গমতা ছিল। তাঁর ভারতমাত কবিতা ও ভারতমহিমা প্রবন্ধে জাতীয়তাবোধের পরিচয় পাওয়া যায়।
স্বাধীনতা স্মারক সম্মাননা পদক

স্বাধীনতা স্মারক সম্মাননা পদক চট্টগ্রাম সিটি কর্পোরেশন কর্তৃক প্রবর্তিত একটি বাৎসরিক সম্মাননা। স্ব স্ব ক্ষেত্রে বিশেষ অবদানের জন্য চট্টগ্রাম সিটি কর্পোরেশন ২০১৪ সাল থেকে এ সম্মাননা পদক প্রদান করে আসছে। ২০১৬ সালে পদক প্রদান অনুষ্ঠানে তৎকালীন মেয়র আ জ ম নাসির উদ্দীন বলেন "গুণীদের মূল্যায়ন এবং মহান স্বাধীনতা যুদ্ধের মর্যাদা সমুন্নত রাখতেই এ পদক প্রদান কর্মসূচি।"
থিয়েটার ইন্সটিটিউট মিলনায়তনে তৎকালীন মেয়র মনজুর আলম এ সম্মাননা প্রদান করেন।
২৬ মার্চ ২০১৬ তারিখে থিয়েটার ইনস্টিটিউট চট্টগ্রামে তৎকালীন মেয়র আ জ ম নাছির উদ্দীন সম্মাননা পদক প্রদান করেন। 
২৬ মার্চ ২০১৭ তারিখে থিয়েটার ইনস্টিটিউট মিলনায়তনে আয়োজিত অনুষ্ঠানে পদক তুলে দেন মেয়র আ জ ম নাছির উদ্দীন।
২৬ মার্চ ২০১৮খ্রি. সোমবার, বিকেলে নগরীর থিয়েটার ইনস্টিটিউট মিলনায়তনে আ জ ম নাছির উদ্দীন সম্মাননা প্রদান করেন। 
২৬ মার্চ বিকেলে নগরীর থিয়েটার ইনস্টিটিউটে মহান স্বাধীনতা ও জাতীয় দিবসের অনুষ্ঠানে গুণী ব্যক্তি এবং তাদের পরিবারের সদস্যদের হাতে এই স্মারক-সম্মাননা পদক তুলে দেন সিটি মেয়র আ জ ম নাছির উদ্দীন।
ফেরজল জেলা

ফেরজল জেলা উত্তর পূর্ব ভারতে অবস্থিত সপ্তভগিনী রাজ্যগুলির একটি মণিপুর রাজ্যের দক্ষিণ-পশ্চিম দিকে অবস্থিত৷ ২০১৬ খ্রিস্টাব্দে ৮ই ডিসেম্বর চূড়াচাঁদপুর জেলা থেকে এই জেলাটি গঠন করা হয়৷ জেলাটির জেলাসদর কামজং অঞ্চলে অবস্থিত৷ 
ফেরজল জেলাটির উত্তর-পশ্চিম দিকে রয়েছে জিরিবাম জেলা, উত্তরদিকে রয়েছেন নোনে জেলা, পূর্ব দিকে রয়েছে চূড়াচাঁদপুর জেলা, দক্ষিণ দিকে রয়েছে মিজোরাম রাজ্যের সাইতুয়াল জেলা (পূর্বতন চাম্ফাই জেলা), দক্ষিণ-পশ্চিম দিকে রয়েছে আইজল জেলা এবং উত্তর-পূর্ব দিকে রয়েছে আসাম রাজ্যের কাছাড় জেলা৷ এছাড়া জেলাটির সাথে দক্ষিণ-পূর্ব দিকে মিয়ানমার রাষ্ট্রের ছিন রাজ্যের ফালাম জেলার সহিত অন্তর্রাষ্ট্রীয় সীমানা রয়েছে৷
ফেরজল জেলা মণিপুর রাজ্যের দক্ষিণাংশে ৯৩° ১৬' ১৬.০৪৪০' পূর্ব দ্রাঘিমা এবং ২৪° ১৫' ৪৩.০৫২৪' উত্তর অক্ষাংশে অবস্থিত৷ জেলাটির দক্ষিণে রয়েছে মিজোরামের সিনলুং পর্বতশ্রেণী৷ সরকারি নথি অনুসারে ফেরজল জেলায় মোটামুটি ২০০টি গ্রাম রয়েছে৷
২০১৬ খ্রিস্টাব্দে ৮ই ডিসেম্বর রাজ্যের ৫৫ নং বিধানসভা কেন্দ্র টিপাইমুখ এবং ৫৬ নং বিধানসভা কেন্দ্র থানলোন একত্রিত করে এই জেলাটি গঠন করা হয় এবং ফেরজলকে জেলাটির সদর শহর ঘোষণা করা হয়৷ মণিপুরে নতুন সাতটি জেলা গঠন নিয়ে একাধিক বিতর্ক ও বাগবিতণ্ডার পরে স্থানীয়রা জাঁকজমকপূর্ণ অনুষ্ঠানের মাধ্যমে ফেরজল জেলা গঠনকে সমর্থন করেছেন৷ ঐ বছরই তৎকালীন মণিপুরের মুখ্যমন্ত্রী ওক্রাম ইবোবি সিংহ ফেরজল গ্রামে এই নতুন জেলার প্রশাসনিক দপ্তর উদ্বোধন করেন৷
ফেরজল গ্রামটি রজ্যের রাজধানী ইম্ফলের সাথে সড়ক পথে সংযুক্ত৷ ২০১৭ খ্রিস্টাব্দে ইম্ফল থেকে ফেরজলে প্রথম স্থায়ী বাস পরিবহন পরিষেবা শুরু হয়৷ 
জেলাটি আর্দ্র উপক্রান্তীয় মৌসুমী অবহাওয়া প্রভাবিত৷ মাটি মোটামুটিভাবে উর্বর এবং দোঁয়াশ ও এঁটেলমাটির মিশ্র প্রভাব লক্ষ্যনীয়৷ মাপক অনুযায়ী সর্বনিম্ন শীতকালীন উষ্ণতা এবং সর্বোচ্চ গ্রীষ্মকালীন উষ্ণতা এর মধ্যে হেরফের করে৷ গড় বার্ষিক বৃষ্টিপাত ৷ জেলাটির উচ্চতা সমুদ্রপৃষ্ঠ থেকে ১০৩৭ মিটার থেকে ৩৪০২ মিটারের মধ্যে, তথা গড় উচ্চতা বিচারে জেলাটি পার্বত্য জেলা৷
আশিম গুলাটি

আশিম গুলাটি (জন্ম: ২০ জুলাই, ১৯৯০) হলেন একজন ভারতীয় মডেল এবং চলচ্চিত্র ও টেলিভিশন অভিনেতা। তিনি "গুলমোহর গ্র্যান্ড"-এ নীল গুজরাল, "দিল সম্ভল যা জরা"-তে রেহান খান্না ও "কর্ণ সঙ্গিনী"-তে কর্ণ চরিত্রে অভিনয়ের জন্য বিশেষভাবে পরিচিত।
২০১৫ সালে "গুলমোহর গ্র্যান্ড"-এ অভিনয়ের মাধ্যমে আশিম গুলাটি টেলিভিশন জগতে পদার্পণ করেন।
২০১৬ সালে "তুম বিন ২" ছবিতে নেহা শর্মার বিপরীতে অমর চরিত্রে অভিনয়ের মাধ্যমে তিনি চলচ্চিত্র জগতে পদার্পণ করেন। সেই বছরই "ইয়ে হ্যায় আশিকি" ছবিতে তিনি আয়ূষ চরিত্রে অভিনয় করেন।
২০১৭ সালে আশিম স্টার প্লাসের "দিল সম্ভল জা জরা"-এ স্মৃতি কালরার বিপরীতে রেহান চরিত্রে অভিনয় করেন।
২০১৮ সালে তিনি স্টার প্লাসের "কর্ণ সঙ্গিনী"-তে তেজস্বী প্রকাশের বিপরীতে কর্ণ চরিত্রে অভিনয় করেন।
রাডার অনলাইন

বিনোদন, ফ্যাশন, রাজনীতি এবং মানুষের আগ্রহের উপর নিবন্ধ প্রকাশিত "রাডার" পত্রিকাটি ২০০৩ সালের সেপ্টেম্বরে মেরের রোশন প্রতিষ্ঠা ও সম্পাদনা করেছিলেন। তিনটি পরীক্ষামূলক ইস্যু সিরিজের পরে, তিনি জেফরি অ্যাপস্টাইন সহ বিনিয়োগকারী এবং পরিবারের সদস্যদের সহায়তায় ২০০৫ এবং আবার ২০০ again সালে এটি পুনরায় চালু করেছিলেন। "রাডার" ২০০৭ সালে আমেরিকান সোসাইটি অফ ম্যাগাজিন এডিটরস দ্বারা একটি সাধারণ এক্সেলেন্স মনোনীত হয়েছিলেন। এর ওয়েবসাইট রাডার অনলাইন এটি চালু হওয়ার এক মাস পরেই এক মিলিয়ন শ্রোতা অর্জন করেছে। 
শুরু থেকেই একটি ফ্লপ, প্রিন্ট ম্যাগাজিনটি হঠাৎ করে ২০০৮ সালে বন্ধ হয়ে যায়, তার প্রাথমিক ব্যাক, কোটিপতি রন বুর্কলের, যিনি "স্টার" এবং "জাতীয় এনকায়ার" প্রকাশক আমেরিকান মিডিয়াতে যথেষ্ট আগ্রহের মালিক ছিলেন, প্রত্যাহার করে "নিয়েছিলেন" । গসিপ, ফ্যাশন এবং পপ সংস্কৃতি সম্পর্কে সেলিব্রিটি আইটেমগুলিতে ফোকাস করে, ২০০৯ সালের মার্চ মাসে রাডার অনলাইন পুনরায় চালু হয়েছিল। এর আগে রাডার অনলাইন দ্বারা প্রকাশিত সমস্ত নিবন্ধ সাইট থেকে মুছে ফেলা হয়েছে।
শাহ নেওয়াজ চৌধুরী মন্টু

শাহ নেওয়াজ চৌধুরী মন্টু (মৃত্যু: ২৯ ডিসেম্বর ১৯৯৭) বাংলাদেশের চট্টগ্রাম জেলার রাজনীতিবিদ ও শিল্পপতি যিনি তৎকালীন চট্টগ্রাম-১১ আসনের সংসদ সদস্য ছিলেন।
শাহ নেওয়াজ চৌধুরী মন্টু চট্টগ্রাম জেলার পটিয়ার হুলাইন গ্রামে জন্মগ্রহণ করেন।
শাহ নেওয়াজ চৌধুরী মন্টু ২৭ ফেব্রুয়ারি ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চট্টগ্রাম-১১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হন। তিনি ২৯ ডিসেম্বর ১৯৯৭ সালে মৃত্যুবরণ করেন।
অ্যালিস নীল

অ্যালিস ব্লু বা অ্যালিস নীল হলো নভোনীল বা আসমানি রংয়ের কিছুটা হালকা একটি সাদারূপ আভা যা থিয়োডোর রুজভেল্টের কন্যা অ্যালিস রুজভেল্ট লংওয়ার্থের পছন্দের রঙ ছিল এবং এটি মার্কিন যুক্তরাষ্ট্রের ফ্যাশন রুচিবোধ জাগিয়ে তুলেছিলো।
লংওয়ার্থের সিগনেচার গাউন দ্বারা অনুপ্রাণিত হয়ে সৃষ্টি হয়েছিলো তুমুল জনপ্রিয় গান "অ্যালিস ব্লু গাউন"। সংগীতটি ১৯৪০ সালে আনা নেগাল এবং রে মিলান্ড অভিনীত একটি ছবির জন্য তৈরি করা হয়েছিল।
মার্কিন যুক্তরাষ্ট্রের নৌবাহিনী কর্তৃক রঙটি "ইউএসএস থিওডোর রুজভেল্টে" পদসম্মান এবং ভূষণের জন্য নির্দিষ্ট করা হয়েছে। "অ্যালিস ব্লু" মূল ১৯৮৭ এক্স১১ রঙের নামগুলোর মধ্যে একটি যা ওয়েব বিনির্মানে রঙ বর্ণনার ভিত্তি হয়ে ওঠেছে।
খুব হালকা রঙের এবং কিছুটা সবুজাভ ঘরানার হওয়ায় নীল রঙের ছায়াময় এই রঙটিকে সাদা-নীল (বা নীল-সাদা) এবং বরফি/বরফ নীল হিসাবেও উল্লেখ করা হয়ে থাকে।
নুরুল ইসলাম চৌধুরী

নুরুল ইসলাম চৌধুরী (১৯২৫–৩ অক্টোবর ১৯৯৫) বাংলাদেশ আওয়ামী লীগের একজন রাজনীতিবিদ এবং চট্টগ্রাম ১১ আসনের সাবেক সংসদ সদস্য।
নুরুল ইসলাম চৌধুরী ১৯২৫ সালে চট্টগ্রাম জেলার পটিয়ার গোবিন্দরখীল গ্রামের হাদু চৌধুরী বংশে জন্মগ্রহণ করেন। ১৯৪৮ সালে ঢাকা বিশ্ববিদ্যালয় কর্মচারীদের ধর্মঘটের সময় সলিমুল্লাহ মুসলিম ছাত্রাবাস থেকে বহিষ্কৃত হন।
নুরুল ইসলাম চৌধুরী শিক্ষাবিদ, আইনজীবী ও মুক্তিযুদ্ধের সংগঠক ছিলেন। ছাত্রজীবন থেকেই তিনি রাজনীতির সাথে যুক্ত হন। ১৯৪৬ থেকে ১৯৪৭ মেয়াদে তিনি তৎকালীন বঙ্গীয় মুসলিম ছাত্রলীগের চট্টগ্রাম শাখার সাধারণ সম্পাদক ছিলেন। ১৯৫১ সালে তিনি আওয়ামী লীগে যোগ দেন। ১৯৫২ থেকে ১৯৫৪ মেয়াদে চট্টগ্রাম জেলা যুবলীগের সভাপতি ছিলেন। ১৯৫৩ থেকে ১৯৫৮ মেয়াদে চট্টগ্রাম জেলা আওয়ামী লীগের সাংগঠনিক সম্পাদক, ১৯৫৫ থেকে ১৯৫৮ মেয়াদে চট্টগ্রাম সদর মহকুমা আওয়ামী লীগের সাধারণ সম্পাদক এবং চট্টগ্রাম দক্ষিণ জেলা আওয়ামী লীগের প্রতিষ্ঠাতা সভাপতি হিসেবে দায়িত্ব পালন করেন। ১৯৫২ থেকে ১৯৭১ সাল পর্যন্ত তিনি চট্টগ্রামের বিভিন্ন কলেজে অধ্যাপনা করে। ঢাকা সুপ্রিম কোর্টের আইনজীবীও ছিলেন তিনি।
তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭১ সালে মুক্তিযুদ্ধকালীন পূর্বাঞ্চলীয় ১ নম্বর জোনাল কাউন্সিলের চেয়ারম্যান এবং ১৯৭১ সালে পূর্বাঞ্চল যুবশিবির ১ নম্বর সেক্টরের পরিচালক ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন চট্টগ্রাম-১১ আসন থেকে সংসদ সদস্য নির্বাচিত হন। ১৯৭৩ থেকে ১৯৭৪ সাল পর্যন্ত শেখ মুজিবুর রহমানের তৃতীয় মন্ত্রিসভায় প্রথমে শিল্প প্রতিমন্ত্রী এবং পরবর্তীতে প্রতিরক্ষা প্রতিমন্ত্রীর হিসেবে দায়িত্ব পালন করেন। মোশতাক আহমেদের মন্ত্রিসভারও প্রতিমন্ত্রীর হিসেবে দায়িত্ব পালন করেন তিনি।
নুরুল ইসলাম চৌধুরী ৩ অক্টোবর ১৯৯৫ সালে মৃত্যুবরণ করেন।
নজরুল ইসলাম (চট্টগ্রামের রাজনীতিবিদ)

নজরুল ইসলাম বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ ও চট্টগ্রাম-৭ আসনের সংসদ সদস্য ছিলেন।
নজরুল ইসলাম চট্টগ্রাম জেলার রাংগুনিয়া থানার সৈয়দবাড়ী গ্রামে জন্মগ্রহণ করেন।
নজরুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন। তিন ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে চট্টগ্রাম-৭ আসন থেকে সংসদ সদস্য নির্বাচিত হন।
চৌধুরী হারুনুর রশীদ

চৌধুরী হারুনুর রশীদ একজন ভাষাসৈনিক, মুক্তিযুদ্ধের সংগঠক ও বাংলাদেশের চট্টগ্রাম জেলার বামপন্থী রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।
চৌধুরী হারুনুর রশীদ চট্টগ্রাম জেলার পটিয়া উপজেলার মনসা গ্রামে জন্মগ্রহণ করেন।
চৌধুরী হারুনর রশিদ বাংলাদেশ ট্রেড ইউনিয়ন কেন্দ্রের (টিইউসি’র) প্রতিষ্ঠাতা সভাপতি ছিলেন। রাজনৈতিক ও শ্রমিক আন্দোলনের বিশাল ক্যানভাসে ছড়ানো ছিল তার কর্মকাণ্ড। ৫২’র ভাষা আন্দোলনে অংশগ্রহণ করে প্রথম গ্রেফতার বরণ করেন। একনাগারে ৪ বছর জেল খেটে ৫৬ সালে মুক্তিপান। মুক্তির ২ বছর পর সামরিক শাসন জারী হলে তার উপর আবার গ্রেফতারী পরোয়ানা জারী হয়। পার্টি, রাজনীতি, শ্রমিক সংগঠনের কাজে গ্রেফতারী পরোয়ানা মাথায় নিয়ে দীর্ঘ ১৩ বছর আত্মগোপনে থেকে সংগঠন ও আন্দোলন গড়ে তোলেন। ৭১ এর মহান মুক্তিযুদ্ধ, ন্যাপ, সিপিবি, ছাত্র ইউনিয়নের মুক্তিযোদ্ধাদের নেতৃত্ব প্রদান করেন। বঙ্গবন্ধু হত্যার পর জিয়াউর রহমানের শাসনামলে স্বাধীন বাংলাদেশেও তাকে আবারও গ্রেফতারী পরোয়ানা মাথায় নিয়ে আত্মগোপনে যেতে হয়। তিনি একাধারে কমিউনিস্ট পার্টির কেন্দ্রীয় কমিটির সদস্য, ন্যাপের সহ-সভাপতি, টিউইসি ও রেল শ্রমিক ইউনিয়নের প্রতিষ্ঠাতা সভাপতি ছিলেন। তিনি দীর্ঘ পাঁচ দশক রাজনীতি ও শ্রমিক আন্দোলন, ভাষা আন্দোলন, মুক্তিযুদ্ধ ও গণতান্ত্রিক আন্দোলনে গুরুত্বপূর্ণ ভূমিকা পালন করেন। হারুনুর রশীদ ১৯৮৬ সালের তৃতীয় জাতীয় সংসদ নির্বাচনে ন্যাপ (মোজাফফর) এর প্রার্থী হিসেবে কুঁড়েঘর প্রতীকে চট্টগ্রাম-১১ আসন থেকে সংসদ সদস্য নির্বাচিত হন।
মৃৃৃৃৃত্যু
আজীবন ত্যাগী এই বিপ্লবী নেতা দীর্ঘ রোগভোগের পর ২০০০ সালের ১৯ অক্টোবর চট্টগ্রাম মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।
সিরাজুল ইসলাম চৌধুরী (চট্টগ্রামের রাজনীতিবিদ)

সিরাজুল ইসলাম চৌধুরী বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।
সিরাজুল ইসলাম চৌধুরী চট্টগ্রাম জেলায় জন্মগ্রহণ করেন।
সিরাজুল ইসলাম চৌধুরী জাতীয় পার্টির চেয়ারম্যানের উপদেষ্টা। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন।
২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি চট্টগ্রাম-১২ আসন থেকে জাতীয় পার্টির প্রার্থী হিসেবে পরাজিত হয়েছিলেন।
সুজাউল

সুজাউল বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের মৌলভীবাজার জেলার বড়লেখা উপজেলার দক্ষিণ শাহবাজপুর ইউনিয়নের অন্তর্ভুক্ত।
সুজাউল বাংলাদেশের উত্তর-পূর্ব কোণে আসাম সীমান্তের ৫ কিলোমিটারের মধ্যে অবস্থিত। গ্রামের অনতিদূর দিয়ে সুনাই নদী প্রবাহিত হয়। মাধবকুণ্ড ইকোপার্ক ও জলপ্রপাত থেকে সুজাউল গ্রামের দূরত্ব প্রায় ২০ কিলোমিটার।
সুজাউল গ্রামের জনসংখ্যা প্রায় ৫,১১৭ জন, যাদের অধিকাংশই স্থানীয় সিলেটি জনগোষ্ঠীর বাঙালি মুসলমান।
সুজাউল সিনিয়র ফাযিল মাদ্রাসা গ্রামের উল্লেখযোগ্য শিক্ষা প্রতিষ্ঠান। এছাড়া গ্রামে একটি সরকারি প্রাথমিক বিদ্যালয়ও রয়েছে। সুজাউল ক্লাব ইউনিয়নের মাত্র চারটি ক্রীড়া সংগঠনের অন্যতম। গ্রামের মুসলমান ধর্মসম্প্রদায়ের জন্য দুইটি জামে মসজিদ, একটি ইদগাহ এবং একটি কবরস্থান রয়েছে।
সুজাউল শাহবাজপুর রেলওয়ে স্টেশন থেকে ৪.২ কিলোমিটার দূরত্বে অবস্থিত। বড়লেখা থেকে সড়কপথে সুজাউল গ্রামের দূরত্ব ৮.১ কিলোমিটার।
ডোরেমন: নোবিতা নো নানকাই দাইবোকেন

নোবিতা নোবি এবং তার বন্ধুরা বিদ্যালয়ের কার্যসূচী হিসেবে সমুদ্র বিষয়ে আলোচনা করছে। জলদস্যু্দের জীবন ও গুপ্তধন বিষয়ে আগ্রহী, নোবিতা সেরকম গুপ্তধন খুজে বের করতে ডোরেমন এর নিকট সাহায্য চায়। ডোরেমন প্রথমে বর্তমান সময়ে টিকে থাকা জলদস্যুদের পাশাপাশি গুপ্তধনের অস্তিত্বকে অস্বীকার করে, তবে সম্প্রতি আবিষ্কৃত গুপ্তধনের খবর জানতে পেরে সে নোবিতাকে গোপন ধন অনুসন্ধানে তার সমুদ্র ভ্রমণে সাহায্য করে। শিজুকা মিনামোটো, তাকেশি "জিয়ান" গোদা এবং সুনিও হোনেকাওয়াকে সাথে নিয়ে এসে তারা ডোরামন গ্যাজেট দিয়ে জাহাজ এবং সামুদ্রিক বিপদের সিমুলেটর খেলতে প্রশান্ত মহাসাগরে ঘোরাফেরা করতে থাকে।
তবে ডোরাইমন সময়ের বিকৃতি অনুভব করে যা এই গ্রুপটিকে ষোড়শ শতাব্দীতে নিয়ে যায় ও তখন সত্যিকারের বিপজ্জনক ঘটনা এবং সমুদ্রের দানবগুলির উপস্থিতি শুরু হয়। একটি ঘূর্ণিপাক তাদের জাহাজটিকে ধ্বংস করে দিলে, নোবিতা ডুবে যায় এবং পরে নিখোঁজ হয়, তবে অন্যরা ষোড়শ শতাব্দীর জলদস্যুরা একটি বিশাল জলদস্যু জাহাজে উঠে রক্ষা পায়। ঘূর্ণিঝড়ের ঘটনার পরে ডোরেমনের কয়েকটি গ্যাজেট বাদে বাকি সমস্ত হারিয়ে যায়, ফলে তাঁদের বাধ্য হয়ে জলদস্যুদের তাদের কমরেডকে উদ্ধারে সহায়তা করতে হয়, বেটি নামে এক মহিলা জলদস্যু যে তার ভাই এবং বাবাকে হারিয়েছে, হলেন কোম্পানির নেতা। যদিও ডোরেমনের গুপ্তধনের মানচিত্রটি অর্ধেক কেটেছিটে গেছে, তবে জলদস্যুরা দেখতে পায় যে তাদের মানচিত্রটিও ডোরেমনের মানচিত্রের মতোই এক।
এদিকে, ডুবে যাওয়া নোবিতাকে একটি ডলফিন উদ্ধার করে একটি দ্বীপে নিয়ে যায় যেখানে বেটির ছোট ভাই জ্যাক থাকে। যদিও ভাষার ভিন্নতার কারণে নোবিতা জ্যাকের সাথে কথোপকথন করতে অক্ষম, তবে নোবিতা শিখেছে যে ডলফিনের নাম রাফিন এবং জ্যাকও নোবিতার মতো করেই নিজের পরিবার থেকে বিচ্ছিন্ন হয়ে গেছে। জলদস্যুরা অবশেষে সেই দ্বীপে এসে নোবিতা এবং জ্যাকের সন্ধান শুরু করে। একে একে, জলদস্যু এবং ডোরেমনের বন্ধুরা আক্রমণ করে দ্বীপের বাসিন্দাদের বন্দী করে। ডোরেমন তখন এটির সাথে ২২শ শতাব্দীতে নির্মিত একটি জলদস্যু সিমুলেটারের অস্বাভাবিক মিল খুঁজে পায়।
সিরাজুল ইসলাম (চট্টগ্রামের রাজনীতিবিদ)

সিরাজুল ইসলাম (মৃত্যু: ৩০ নভেম্বর ২০০৩) বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১০ আসনের সংসদ সদস্য ছিলেন।
সিরাজুল ইসলাম চট্টগ্রাম জেলার বোয়ালখালী উপজেলার চরণদ্বীপ ইউনিয়নে জন্মগ্রহণ করেন।
সিরাজুল ইসলাম ১৯৭৯ সালের দ্বিতীয় ও ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন চট্টগ্রাম-১০ আসন থেকে সংসদ সদস্য নির্বাচিত হন। সংসদ সদস্য নির্বাচিত হওয়ার আগে তিনি চট্টগ্রাম জেলার বোয়ালখালী উপজেলার চরণদ্বীপ ইউনিয়নের চেয়ারম্যান ছিলেন।
সিরাজুল ৩০ নভেম্বর ২০০৩ মৃত্যুবরণ করেন।
সুনামপুর

সুনামপুর বাংলাদেশের উত্তর-পূর্বাঞ্চলের একটি গ্রাম। এটি সিলেট জেলার গোলাপগঞ্জ উপজেলার ঢাকাদক্ষিন ইউনিয়নের অন্তর্ভুক্ত।
সুনামপুর গ্রামটি দুইদিক দিয়ে নদী বেষ্টিত। গ্রামের উত্তর-পূর্ব দিক থেকে কুশিয়ারা ও দক্ষিণ-পশ্চিম দিক থেকে কুড়া নদী বা রাধাজুড়ি খাল প্রবাহিত হয়েছে। সুনামপুর গ্রামের উত্তরে চন্দরপুর, পশ্চিমে ইসলামপুর, পূর্বে আহমেদপুর এবং দক্ষিণে রায়গড় অবস্থিত।
সুনামপুর গ্রামের মোট জনসংখ্যা ২,৮৩১ জন।
সুনামপুর গ্রামে দুইটি বিদ্যালয়, ৩টি মাদ্রাসা, ৫টি মসজিদ, ২টি ইদগাহ এবং ৩টি কবরস্থান রয়েছে।
সুনামপুর সিলেট শহর থেকে সড়কপথে ২৮ কিলোমিটার পূর্বে অবস্থিত। এছাড়া গোলাপগঞ্জ উপজেলা সদর থেকে সুনামপুরের দূরত্ব প্রায় ১০ কিলোমিটার। সুনামপুর বিয়ানীবাজার থেকে ১৩ কিলোমিটার, সুতারকান্দি সীমান্ত থেকে ২৭ কিলোমিটার, বড়লেখা থেকে প্রায় ৩০ কিলোমিটার এবং জুড়ী থেকে প্রায় ৪০ কিলোমিটার দূরত্বে অবস্থিত।
গ্রামের পূর্ব দিকে কুশিয়ারা নদীর ওপর ১৯৯৯ সালে সুনামপুর-চন্দরপুর সেতু নির্মাণের প্রকল্প গ্রহণ করা হলেও ২০১৫ সালে কাজ শেষে উদ্বোধন করা হয়। সেতুটি জুড়ী, বড়লেখা ও বিয়ানীবাজারকে গোলাপগঞ্জ ও সিলেট শহরের সাথে সংযুক্ত করেছে।
তেঘরীয়া

তেঘরীয়া বাংলাদেশের উত্তর-পূর্বাঞ্চলের জেলা সুনামগঞ্জের দক্ষিণ-পূর্বাঞ্চলের একটি গ্রাম। এটি জগন্নাথপুর উপজেলার সৈয়দপুর শাহারপাড়া ইউনিয়নের অন্তর্ভুক্ত।
প্রাথমিক দিকে তেঘরীয়ায় তিন ঘর সম্ভ্রান্ত ব্রাহ্মণের বাস ছিল। সেখান থেকে "তেঘরীয়া" নামের উদ্ভব। উপসর্গ "তে" শব্দের অর্থ "তিন" এবং "ঘর" থেকে "ঘরীয়া" শব্দের উদ্ভব, যার অর্থ ঘরযুক্ত।
তেঘরীয়া সুনামগঞ্জ জেলার দক্ষিণ-পূর্ব প্রান্তে অবস্থিত। মাগুরা নদী তেঘরীয়ার মধ্য দিয়ে প্রবাহিত হয়েছে।
তেঘরীয়া গ্রামের মোট জনসংখ্যা ১,৮৬২ জন যার মধ্যে ৯৭৩ জন পুরুষ ও ৮৯৯ জন নারী। পুরুষ ও নারীর অনুপাত ১০০:৯২.৩৯।
গ্রামে তেঘরীয়া সরকারি প্রাথমিক বিদ্যালয় নামে একটি বিদ্যালয় রয়েছে, যেখানে প্রায় ২৫০ শিক্ষার্থী পড়াশোনা করে। তেঘরীয়া জামে মসজিদ গ্রামের উল্লেখযোগ্য ধর্মীয় প্রতিষ্ঠান। তেঘরীয়া গ্রামে একটি মহিলা মাদ্রাসাও রয়েছে। সেখানেও প্রায় ২৫০ শিক্ষার্থী পড়াশুনা করে।
তেঘরীয়া জগন্নাথপুর (রানীগঞ্জ–জগন্নাথপুর আঞ্চলিক মহাসড়ক, আর২৪১) থেকে প্রায় ৮ কিলোমিটার দক্ষিণ-পূর্বে অবস্থিত।
ওত্যর

ওত্যর (; আ-ধ্ব-ব: [otœʁ]) সাধারণত এমন একজন শিল্পীকে (মূলত চলচ্চিত্র পরিচালকদের ক্ষেত্রেই প্রযোজ্য) বোঝায় যিনি একটি সহযোগিতামূলক সৃষ্টিশীল কর্মের বিভিন্ন দিকের উপরে অত্যন্ত কেন্দ্রীভূত ও ব্যক্তিকেন্দ্রিক নিয়ন্ত্রণ প্রয়োগ করেন, অর্থাৎ যাকে একজন উপন্যাস বা নাটক রচয়িতার সমতুল্য কেউ হিসেবে বিবেচনা করা যায়। ওত্যর পরিভাষাটি মূলক এমন সব চলচ্চিত্র নির্মাতা বা পরিচালকদেরকে নির্দেশ করতে ব্যবহৃত হয়, যাদের শৈলী বা আগ্রহের বিষয়বস্তু সহজেই শনাক্ত করা যায় একজন ওত্যর হলেন একটি সহযোগিতামূলক শিল্পকর্মের প্রধান সৃষ্টিশীল চালিকাশক্তি।
১৯৪০-এর দশকের শেষ দিকে ফরাসি চলচ্চিত্র সমালোচনা ক্ষেত্রে ওত্যর তত্ত্বের আবির্ভাব ঘটে। মূলত অঁদ্রে বাজাঁ এবং আলেক্সঁদ্র আসত্র্যুকের চলচ্চিত্র বিষয়ক তত্ত্বগুলি থেকে এই ধারণাটির উৎপত্তি; পরে মার্কিন সমালোচক অ্যানড্রিউ স্যারিস এটিকে "ওত্যর তত্ত্ব" নামকরণ করেন। আলেক্সঁদ্র আস্ত্র্যুক "কামেরা-স্তিলো" (Caméra-stylo, "কলমরূপী ক্যামেরা") নামক ধারণাটি ব্যাখ্যা করেন। তাঁর মতে একজন চলচ্চিত্র পরিচালক একটি চলচ্চিত্রের সমস্ত শ্রাব্য (অডিও) ও দৃশ্যমান উপাদানগুলির উপরে নজরদারি করেন, তাই একজন চিত্রনাট্য রচয়িতার চেয়ে চলচ্চিত্র পরিচালককেই একটি চলচ্চিত্রের "ওত্যর" অর্থাৎ রচয়িতা হিসেবে গণ্য করা উচিত। অর্থাৎ চলচ্চিত্র দর্শক কীভাবে দেখবে, সেটি ক্যামেরার অবস্থান, আলোকসম্পাত, দৃশ্যের দৈর্ঘ্য, ইত্যাদি ব্যাপারগুলি কাহিনীসূত্রের চেয়ে বেশি গুরুত্বপূর্ণ। ওত্যর তত্ত্বের সমর্থকেরা আরও বলেন যে শৈল্পিক দিক থেকে সফল ও সার্থক চলচ্চিত্রগুলির বেশিরভাগগুলিতেই সেগুলির পরিচালকের ব্যক্তিগত ছাপ থাকে।
১৯৫৫ সালে বাজাঁ-র প্রতিষ্ঠিত "কাইয়ে দ্যু সিনেমা" সাময়িকী পত্রিকাতে ফরাসি সমালোচক ফ্রঁসোয়া ত্র্যুফো রচিত একাধিক নিবন্ধে এই তত্ত্বটি "ওত্যর তত্ত্ব" হিসেবে আনুষ্ঠানিকভাবে প্রতিষ্ঠিতি পায়। ত্রুফো আলফ্রেড হিচকক ও হাওয়ার্ড হক্‌সের মতো চলচ্চিত্র পরিচালকদের প্রতি তাঁর সমর্থন জ্ঞাপন করেন। তিনি ঐসব পরিচালকদের সৃষ্ট চলচ্চিত্রকর্মগুলিকে সামগ্রিকভাবে বিবেচনা করার প্রস্তাব করেন এবং এগুলি ভেতরে যে বিষয়গুলি বারংবার ফেরত এসেছে, সেগুলি দেখার প্রস্তাব করেন। আরেক ফরাসি চলচ্চিত্র সমালোচক জঁ-ল্যুক গদার-ও এ নিয়ে লেখেন। ওত্যর তত্ত্বকে ফরাসি নবকল্লোল ("নুভেল ভাগ") নামক চলচ্চিত্র আন্দোলনের একটি ভিত্তি হিসেবে গণ্য করা হয়। ত্রুফো ও গদার উভয়েই পরবর্তীতে ফরাসি নবকল্লোল ধারার প্রধান পরিচালক হিসেবে আবির্ভূত হন।
মিলম্যানের তত্ত্ব

ইলেকট্রিক্যাল ইঞ্জিনিয়ারিং এ মিলম্যানের তত্ত্ব (বা সমান্তরাল জেনারেটর তত্ত্ব) হচ্ছে কোনো সার্কিট সমাধানের সহজতর উপায়। প্রধানত, যে সার্কিটের উপাদানগুলো সমান্তরালে থাকে, শুধুমাত্র সেই সার্কিটের প্রান্তীয় ভোল্টেজ নির্ণয়ের জন্য মিলম্যানের তত্ত্ব ব্যবহার করা হয়।
তত্ত্ব প্রমাণকারী জ্যাকব মিলম্যানের নামানুসারে এই তত্ত্বের নামকরণ হয়েছে।
ধরি eভোল্টেজ জেনারেটর এবং formula_1, ভোল্টেজের উৎস formula_2 সংলগ্ন রোধ। মিলম্যানের তত্ত্বমতে এই সার্কিটের প্রান্তীয় ভোল্টেজ হবে:
অর্থাৎ, সার্কিটের প্রতি অংশের শর্ট সার্কিট বিদ্যুৎপ্রবাহের যোগফলকে প্রতি অংশের তড়িৎ পরিবাহিতা দ্বারা ভাগ করলে প্রান্তীয় ভোল্টেজ পাওয়া যায়।
সার্কিটকে একক সুপারনোড হিসেবে ধরলে এই তত্ত্ব প্রমাণ করা যায়। ওহম এবং কির্শফ মতে, সার্কিটের শেষ প্রান্তের ভোল্টেজ হবে সুপারনোডে প্রাপ্ত মোট বিদ্যুৎপ্রবাহকে সুপারনোডের মোট পরিবাহিতা দ্বারা ভাগফলের সমান। প্রত্যেক অংশের বিদ্যুৎপ্রবাহের যোগফল হবে মোট বিদ্যুৎপ্রবাহ। সুপারনোডের মোট পরিবাহিতা হবে প্রত্যেক অংশের পরিবাহিতার যোগফল, যেহেতু সকল উপাদানই সমান্তরালে আছে। 
প্রত্যেক অংশের উৎসকে বিদ্যুৎ উৎসে পরিবর্তন করেও মিলম্যানের তত্ত্বকে বর্ণনা করা যায় (যেখানে নর্টন থিওরিকে ব্যবহার করা হয়)। যে অংশে আগে থেকেই বিদ্যুৎ উৎস আছে, তা পরিবর্তনের দরকার নেই। উপরের সমীকরণমতে, লবের formula_4 কে পরিবর্তন করে বিদ্যুৎ উৎসের বিদ্যুতের মান হিসেবে লেখা যায়, যেখানে k তম অংশ হচ্ছে বিদ্যুৎ উৎসের। হর হিসেবে বিদ্যুৎ উৎসের সমান্তরাল পরিবাহিতা নেয়া হয়,যেখানে ভোল্টেজ উৎস নিলে তার সিরিজ পরিবাহিতা নেয়া হয়। একটি আদর্শ বিদ্যুৎ উৎসের পরিবাহিতা শূন্য (রোধ অসীম) এবং তাই হর হিসেবে কিছু লেখা হয় না। 
সার্কিটের কোনো অংশে আদর্শ ভোল্টেজ উৎস থাকলে, মিলম্যানের তত্ত্ব ব্যবহার করা যায় না। এক্ষেত্রে সমাধান অতি নগন্য। এই তত্ত্বটি আদর্শ ভোল্টেজ উৎসের ক্ষেত্রে কাজ করে না কারণ রোধ শূন্য (অসীম পরিবাহিতা)। তাই হর এবং লবের পৃথক যোগফল হবে অসীম এবং প্রাপ্ত ফলাফল হবে অসংজ্ঞায়িত।
ওঘুজ তুর্কি

ওঘুজ, ওগুজ বা ঘোজ তুর্কি (পুরাতন তুর্কি: 𐰆𐰍𐰔, রোমানাইজড: Oγuz, মধ্যযুগীয় তুর্কি: ٱغُز, রোমানাইজড: Oγuz, উসমানীয় তুর্কি: اوغوز, রোমানাইজড: Oġuz) হলো পশ্চিমের তুর্কি জাতি যারা তুর্কি ভাষাগোষ্ঠির ওঘুজ ভাষায় কথা বলে। অষ্টম শতাব্দীতে তারা মধ্য এশিয়ার ওঘুজ ইয়াবগু রাজ্য নামে প্রচলিত একটি উপজাতিয় কনফেডারেশন গঠন করেছিল। ওঘুজ নামটি "উপজাতি" বুঝাতে একটি সাধারণ তুর্কি শব্দ। বাইজেন্টাইন উৎসগুলি ওঘুজকে উজেস (Οὐ̑ζοι, ওজোই) বলে। দশম শতাব্দীর মধ্যে ইসলামী উৎসগুলি ওঝা/শামনবাদী বা বৌদ্ধের বিপরীতে তাদেরকে তুর্কমেনীয় মুসলিম বলে অভিহিত করে। দ্বাদশ শতাব্দীর মধ্যে এই শব্দটি বাইজেন্টাইন ব্যবহারের মধ্যে চলে যায় এবং ওঘুজরা সিংহভাগ মুসলিম ছিল। "ওঘুজ" শব্দটি ধীরে ধীরে তুর্কিদের মধ্যে তুর্কমেন এবং তুর্কোম্যান দ্বারা প্রতিস্থাপিত হয়েছিল, (উসমানীয় তুর্কি: تركمن, রোম্যানাইজড: তুর্কিমেন বা তুর্কম্যান) প্রক্রিয়াটি নবম শতকের মাঝামাঝি থেকে শুরু হয়ে দ্বাদশ শতকের গোড়ার দিকে শেষ হয়েছিল।
ওঘুজের আদি জন্মভূমি মধ্য এশিয়ার আলতাই পর্বতমালার পূর্বে অবস্থিত, যা প্রাগৈতিহাসিক কাল থেকেই তুর্কি সম্প্রদায়ের অঞ্চল ছিল।
প্রাচীন চীনা উৎস অনুসারে, খ্রিস্টপূর্ব ২য় শতাব্দীর সময় "সিয়ুংনু" এবং তাদের মিত্রদের নামে পরিচিত একটি স্তেপ উপজাতির কনফেডারেশন "য়ুসুন" (সম্ভবত একটি ইন্দো-ইউরোপীয় জাতি) পার্শ্ববর্তী ইউয়েজিকে পরাজিত করেছিল এবং তাদের পশ্চিম চীন থেকে মধ্য এশিয়ায় বহিষ্কার করেছিল।
সাইরাস অ্যাডি পিঠাওয়ালা

<nowiki> </nowiki>মেজর জেনারেল সাইরাস অ্যাডি পিঠাওয়ালা এসি, ভিএসএম, হলেন ভারতীয় সেনাবাহিনীর একজন অবসরপ্রাপ্ত জেনারেল অফিসার। ১৯৮১ সালে তিনি বীরত্বের জন্য ভারতের সর্বোচ্চ শান্তিকালীন সামরিক পুরস্কার অশোক চক্রকে ভূষিত করেছিলেন, এবং এর ফলস্বরূপ তিনি হলেন ভারতীয় সশস্ত্র বাহিনীর ইতিহাসের অন্যতম সজ্জিত ফ্ল্যাগ অফিসার।
সাইরাস পিঠাওয়ালার জন্ম ১৯৫৭ সালের ১৩ জানুয়ারি ব্যাঙ্গালোরে এবং তিনি দিল্লির এয়ার ফোর্স স্কুলে শিক্ষিত হন। দিল্লি বিশ্ববিদ্যালয় থেকে বাণিজ্য বিভাগে স্নাতকোত্তর করার পরে, তিনি ১ লা সেপ্টেম্বর ১৯৭৯ সালে জম্মু ও কাশ্মীর রাইফেলস-এর ১৭ তম ব্যাটালিয়নে একটি স্বল্প-পরিষেবা কমিশনে সেকেন্ড লেফটেন্যান্ট হিসাবে কমিশন লাভ করেন। ১৯৮৪ সালের ১ সেপ্টেম্বর তিনি লেফটেন্যান্ট হিসাবে নিয়মিত কমিশন পান। 
২০০৮ সালের ১ আগস্ট, পিঠাওয়ালা অশোক চক্রের প্রাপক হিসাবে প্রথম ব্রিগেডিয়ারের এক তারকা র‌্যাঙ্ক অর্জন করেন। ২০ শে জানুয়ারী ২০১৩-তে মেজর জেনারেল পদে পদোন্নতি লাভ করার পরে, তিনি দুই তারকা র‌্যাঙ্কে একজন জেনারেল অফিসার পদ লাভকারী প্রথম অশোকচক্র প্রাপ্ত হন । একজন মেজর জেনারেল হিসাবে, তিনি জেনারেল অফিসার কমান্ডিং (জিওসি) অন্ধ্র সাব এরিয়া হিসাবে নিযুক্ত ছিলেন।
তার ৩৫ বছরের কর্মজীবনে, তিনি ভারত জুড়ে বিভিন্ন নির্দেশাবলী, কর্মী এবং কমান্ডের পদে অধিষ্ঠিত ছিলেন। এ ছাড়াও তিনি কম্বোডিয়ায় সামরিক পর্যবেক্ষক হিসাবে কম্বোডিয়া মিশনে জাতিসংঘের ট্রানজিশনাল অথরিটির অংশ হিসাবে দায়িত্ব পালন করেছিলেন। তিনি ডেমোক্র্যাটিক রিপাবলিক অফ কঙ্গোতে ইউএন মিশনে একটি পদাতিক ব্রিগেড গ্রুপের ডেপুটি কমান্ডারের দায়িত্বও পালন করেছিলেন। 
সেকেন্ড লেফটেন্যান্ট পিঠাওয়ালাকে ১৯৮১ সালে মণিপুরে বিদ্রোহ বিরোধী অভিযানের জন্য অশোকচক্র, এবং বিশিষ্ট সেবা পদক বিশিষ্ট পরিষেবার জন্য ভূষিত করা হয়েছিল।
জ্যাকব মিলম্যান

জ্যাকব মিলম্যান (১৯১১ সাল ইউক্রেন – মে ২২, ১৯৯১ সাল;লংবোট কি,ফ্লোরিডা) ছিলেন কলাম্বিয়া বিশ্ববিদ্যালয়ের ইলেকট্রিক্যাল ইঞ্জিনিয়ারিং এর একজন অধ্যাপক। তিনি মা এবং বোন রেবেকার সাথে আমেরিকায় পাড়ি জমান ১৯১৩ সালে।
মিলম্যান ১৯৩৫ সালে এমআইটি থেকে পিএইচ.ডি লাভ করেছেন। তিনি ১৯৫১ সালে কলাম্বিয়া বিশ্ববিদ্যালয়ে যোগদান করেন এবং ১৯৭৫ সালে অবসরে যান। ১৯৪১ থেকে ১৯৮৭ সালের মাঝে মিলম্যান আটটি বই লিখেছেন ইলেকট্রনিক্সের উপর। দ্য নিউ ইয়র্ক টাইমসে তার মৃত্যুর সংবাদ প্রচার হয় ২৪ মে, ১৯৯১ সালে।
মিলম্যানের তত্ত্ব (যার অন্য নাম সমান্তরাল জেনারেটর তত্ত্ব) তার নামানুসারে হয়েছে।
তিনি ১৯৭০ সালে আইইইই শিক্ষা মেডেল লাভ করেন।
নার্সিং ও মিডওয়াইফারি অধিদপ্তর

নার্সিং ও মিডওয়াইফারি অধিদপ্তর বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের অধীনস্থ একটি অধিদপ্তর। এখান থেকে বাংলাদেশের সরকারি খাতের নার্সিং ও ধাত্রীবিদ্যা সম্পর্কিত সমস্ত কার্যক্রম পরিচালিত হয়। ২০১৬ সালের নভেম্বরে তৎকালীন সেবা পরিদপ্তরকে নার্সিং ও মিডওয়াইফারি অধিদপ্তরে উন্নীত করা হয়।
১৯৭৭ সালে সেবা পরিদপ্তর গঠিত হয়। বাংলাদেশের নার্সিং ব্যবস্থাপনা ও সার্বিক উন্নয়নের লক্ষ্যে স্বাস্থ্য ও পরিবার কল্যাণ মন্ত্রণালয়ের অধীনে এটি গঠিত হয়েছিল। ১৬ নভেম্বর ২০১৬ সালে সেবা পরিদপ্তরকে নার্সিং ও মিডওয়াইফারি অধিদপ্তর হিসেবে উন্নীত করা হয়।
অধিদপ্তর পরিচালিত হয় একজন মহাপরিচালক এর নেতৃত্বে৷ অধিদপ্তর তার কার্যক্রমের জন্য স্বাস্থ্য ও পরিবার কল্যাণ মন্ত্রণালয়ের নিকট দায়বদ্ধ। সিদ্দিকা আক্তার ২০২০ সাল থেকে মহাপরিচালকের দায়িত্ব পালন করছেন। বর্তমানে দেশের সকল স্বাস্থ্যসেবা ও নার্সিং শিক্ষা প্রতিষ্ঠানে প্রায় ৩২,৫৪৭ জনের অধিক নার্স, ১১৪৯ জন মিডওয়াইফ ও ৮৭৬ জন নন-নার্সিং কর্মকর্তা ও কর্মচারী সরকারি চাকুরিতে নিয়োজিত আছেন।
দেশের ৪৬টি সরকারি নার্সিং শিক্ষা প্রতিষ্ঠানে ২৭৩০টি আসনে ৩ বছর মেয়াদি ডিপ্লোমা ইন নার্সিং এবং ৬০টি প্রতিষ্ঠানে ১৭৭৫ টি আসনে ডিপ্লোমা ইন মিডওয়াইফারি কোর্স চালু করা হয়েছে। ইউএনএফপিএ কর্তৃক ৩১ জন শিক্ষার্থী নিয়ে যৌন এবং প্রজননস্বাস্থ্য ও অধিকার বিষয়ে ওয়েব ভিত্তিক মাস্টার্স অন মিডওয়াইফারি কোর্স চালু করা হয়েছে। এযাবৎ মোট ৬০ জন মাস্টার্স কোর্স সম্পন্ন করেছে এবং ৬০ জন চলমান আছে। ২০১৭-১৮ ও ২০১৮-১৯ শিক্ষা বর্ষে দুই জন করে মোট চার জন মিডওয়াইফস ফ্যাকাল্টি ওয়েব-ভিত্তিক পিএইচডি কোর্সে অধ্যয়ন করছেন। নার্সিং ও মিডওয়াইফারি এডুকেশন এ্যান্ড সার্ভিসেস (নেমস) কার্যকর পরিকল্পনার আওতায় ১৬ জন নার্স থাইল্যান্ড, মালয়েশিয়া ও দক্ষিণ কোরিয়া থেকে বিভিন্ন বিষয়ে পিএইচডি সম্পন্ন করে জাতীয় নার্সিং উচ্চ শিক্ষা ও গবেষণা প্রতিষ্ঠান ও দেশের বিভিন্ন নার্সিং শিক্ষা প্রতিষ্ঠানে কাজ করছেন। এ ছাড়াও, ২০১৮-২০১৯ অর্থ বছরে ১৪০ জন সিনিয়র স্টাফ নার্সকে ৬টি বিশেষ বিষয়ে (নিবিড় পরিচর্যা কেন্দ্র/হৃদপরিচর্যা কেন্দ্র, ফুসফুস পরিচর্যা, শিশু পরিচর্যা, প্রবীণ পরিচর্যা, কর্কটরোগবিদ্যা) থাইল্যান্ড ও ইন্দোনেশিয়ায় প্রশিক্ষণ দেয়া হয়েছে।
কহানি হমারে মহাভারত কি

কহানি হমারে মহাভারত কি হল একটি ভারতীয় পৌরাণিক টেলিভিশন ড্রামা ধারাবাহিক। সংস্কৃত মহাকাব্য "মহাভারত" অবলম্বনে নির্মিত এই ধারাবাহিকটি সম্প্রচারিত হয়েছিল ৯এক্স চ্যানেলে।
২০০৮ সালের ৭ জুলাই এই ধারাবাহিকের সম্প্রচার শুরু হয়। একতা কপূর ও শোভা কপূর তাঁদের বালাজী টেলিফিল্মসের ব্যানারে এই ধারাবাহিকটি প্রযোজনা করে। ২০০৮ সালেরই ৮ নভেম্বর ধারাবাহিকটির সমাপ্তি ঘটে।
"কহানি হমারে মহাভারত কি" ধারাবাহিকে কুরুক্ষেত্র যুদ্ধের প্রেক্ষাপট বর্ণিত হয়েছে। কুরুবংশ কর্তৃক শাসিত হস্তিনাপুরের সিংহাসনের অধিকার নিয়ে এই বংশের দুই শরিক কৌরব ও পাণ্ডবদের বিবাদ "মহাভারত" গ্রন্থের মূল উপজীব্য বিষয়। কৌরবগণ এই বংশের বড়ো শরিক হলেও তাঁদের জ্যেষ্ঠ ভ্রাতা দুর্যোধন পাণ্ডবদের জ্যেষ্ঠ ভ্রাতা যুধিষ্ঠিরের থেকে বয়োঃকনিষ্ঠ ছিলেন। এই বংশের ভাগ্যনির্ণায়ক কুরুক্ষেত্র যুদ্ধের বীজ পাণ্ডব ও কৌরবদের বাল্যজীবন ও পরবর্তীকালে কৌরবদের মামা শকুনি কর্তৃক দুর্যোধনের মন পাণ্ডবদের বিরুদ্ধে বিষিয়ে দেওয়ার মধ্যে নিহিত ছিল। এই ধারাবাহিকটি অবশ্য মূল কুরুক্ষেত্র যুদ্ধের ঘটনাবলি পর্যন্ত গড়ানোর আগেই শেষ হয়ে যায়।
লাইভমিন্টে পদ্মপর্ণা ঘোষ লিখেছিলেন, "একতা কপূরের মহাভারত হল আরেকটি জটিল বহু-চরিত্র সংবলিত ধারাবাহিক, যাতে প্রতিশোধ, ঘৃণা, ঈর্ষা ও পারিবারিক বিবাদ রয়েছে মহাকাব্যিক মাত্রায়[।] একটি পৌরাণিক ধারাবাহিকের ক্ষেত্রে যার যোগফল দাঁড়ায় [এক] মহাকাব্যিক বিপর্যয়।" অভিনেতা মুকেশ খান্না বলেন যে, প্রযোজক একতা কপূর এমন এক জঘন্য মহাকাব্যিক ধারাবাহিক নির্মাণ করেছেন যেখানে চরিত্রায়ণ ও পোশাক-পরিচ্ছদ পৌরাণিক চরিত্রগুলির সঙ্গে অত্যন্ত বেমানান হয়েছে। তিনি আরও বলেন যে, একতা কপূর যে ধারাবাহিকটি নির্মাণ করেছেন তা আসলে "মহাভারত" গ্রন্থের বিদ্রুপে পরিণত হয়েছে।
"হিন্দুস্তান টাইমস" পত্রিকার সমালোচক নব্যা সিনহা লেখেন যে, "একতা কপূরের মহাভারতের বিষয় শুধুমাত্র, সিক্স-প্যাক অ্যাবস, ওয়াক্স-কৃত বক্ষ, কাঁধের নিচে পরিহিত ব্লাউজ ও শিফন শাড়ি পরিহিতা এক স্বল্পবসনা দ্রৌপদী।"
ধারাবাহিকটির সেট তৈরি করতে খরচ হয়েছিল ১৪ কোটি টাকা।